CELEX: 52012DP0103
Language: da
Date: 2012-03-29 00:00:00
Title: Anmodning om beskyttelse af Luigi de Magistris' parlamentariske immunitet Europa-Parlamentets afgørelse af 29. marts 2012 om anmodning om beskyttelse af Luigi de Magistris’ immunitet og privilegier (2011/2189(IMM))

6.9.2013   
            
            
               DA
            
            
               Den Europæiske Unions Tidende
            
            
               CE 257/89
            
         Torsdag den 29. marts 2012Anmodning om beskyttelse af Luigi de Magistris' parlamentariske immunitet
   P7_TA(2012)0103
   Europa-Parlamentets afgørelse af 29. marts 2012 om anmodning om beskyttelse af Luigi de Magistris’ immunitet og privilegier (2011/2189(IMM))
   2013/C 257 E/14
   
      Europa-Parlamentet,
   
               —
            
            
               der henviser til anmodning af 20. juli 2011 fra Luigi de Magistris, hvorom der blev givet meddelelse på plenarmødet den 12. september 2011, om beskyttelse af hans immunitet i forbindelse med en verserende sag ved retten i Lamezia i Italien,
            
         
               —
            
            
               der har hørt Luigi de Magistris, jf. forretningsordenens artikel 7, stk. 3,
            
         
               —
            
            
               der henviser til det skriftlige materiale, Luigi de Magistris har fremlagt i overensstemmelse med forretningsordenens artikel 7, stk. 3,
            
         
               —
            
            
               der henviser til artikel 8 og 9 i protokol nr. 7 om Den Europæiske Unions privilegier og immuniteter, der er knyttet som bilag til traktaten om Den Europæiske Unions funktionsmåde, samt til artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
            
         
               —
            
            
               der henviser til Den Europæiske Unions Domstols domme af 12. maj 1964 og 10. juli 1986, 15. og 21. oktober 2008, 19. marts 2010 og 6. september 2011 (1),
            
         
               —
            
            
               der henviser til artikel 68 i den italienske forfatning,
            
         
               —
            
            
               der henviser til forretningsordenens artikel 6, stk. 3, og artikel 7,
            
         
               —
            
            
               der henviser til betænkning fra Retsudvalget (A7-0075/2012),
            
         
               A.
            
            
               der henviser til, at Luigi de Magistris, medlem af Europa-Parlamentet, har anmodet om beskyttelse af sin parlamentariske immunitet i forbindelse med en verserende sag ved en italiensk domstol;
            
         
               B.
            
            
               der henviser til, at Luigi de Magistris' anmodning vedrører en stævning indgivet ved retten i Lamezia på vegne af Antonio Saladino vedrørende udtalelser fremsat af Luigi de Magistris i et interview, som blev bragt i den italienske avis Il Fatto Quotidiano den 9. marts 2011;
            
         
               C.
            
            
               der henviser til, at de pågældende udtalelser ifølge stævningen er ærekrænkende, hvorfor der er rejst krav om betaling af erstatning;
            
         
               D.
            
            
               der henviser til, at udtalelserne blev fremsat og interviewet offentliggjort på et tidspunkt, hvor Luigi de Magistris var medlem af Europa-Parlamentet efter at have opnået valg ved Europavalget i 2009;
            
         
               E.
            
            
               der henviser til, at Europa-Parlamentets medlemmer i henhold til artikel 8 i protokollen vedrørende Den Europæiske Unions privilegier og immuniteter hverken kan eftersøges, tilbageholdes eller retsligt forfølges på grund af meningstilkendegivelser eller stemmeafgivelser under udøvelsen af deres hverv, og at medlemmerne i henhold til protokollens artikel 9 på deres eget lands område nyder de immuniteter, der tilstås medlemmerne af deres lands lovgivende forsamling;
            
         
               F.
            
            
               der henviser til, at Luigi de Magistris henviser til både artikel 8 og 9 i protokollen, men at artikel 9 ikke er relevant i betragtning af den italienske forfatnings artikel 68, og at han derfor tydeligvis kun påberåber sig artikel 8,
            
         
               G.
            
            
               der henviser til, at den omstændighed, at en retssag er af civil- eller forvaltningsretlig karakter eller indeholder visse civil- eller forvaltningsretlige aspekter, i henhold til Parlamentets faste praksis ikke i sig selv udgør nogen hindring for, at beskyttelsen i den ovennævnte artikel kan gøres gældende;
            
         
               H.
            
            
               der finder, at sagens omstændigheder, som de fremgår af stævningen og af det skriftlige materiale, Luigi de Magistris har fremlagt for Retsudvalget, tyder på, at de fremsatte udtalelser ikke har en direkte og klar forbindelse til Luigi de Magistris' udøvelse af sit hverv som medlem af Europa-Parlamentet;
            
         
               I.
            
            
               der derfor konkluderer, at Luigi de Magistris ikke fremsatte de pågældende udtalelser som led i udøvelsen af sit hverv som medlem af Europa-Parlamentet;
            
         
               1.
            
            
               vedtager ikke at beskytte Luigi de Magistris' immunitet og privilegier;
            
         
               2.
            
            
               pålægger sin formand straks at sende denne afgørelse og det kompetente udvalgs betænkning til Den Italienske Republiks kompetente myndighed og til Luigi de Magistris.
            
         
      (1)  Sag 101/63, Wagner mod Fohrmann og Krier, Sml. 1954-1964, s. 483, sag 149/85, Wybot mod Faure m.fl., Sml. 1986, s. 2391, sag T-345/05, Mote mod Parlamentet, Sml. 2008 II, s. 2849, forenede sager C-200/07 og C-201/07, Marra mod De Gregorio og Clemente, Sml. 2008 I, s. 7929, sag T-42/06, Gollnisch mod Parlamentet, Sml. 2010 II, s. 1135 og sag C-163/10, Patriciello, (endnu ikke trykt i Samling af Afgørelser).